今晚同老公又出街食,巴蜀風係首選,八点去到門口已有數人在等位,部份客人加枱坐門口外,我怕食食吓落兩,為有等一陣,大約十分鐘就有位,一坐低亞姐就話雞嘅小菜同雲吞都冇,我哋本來想叫小菜套餐,因為好抵,A餐:兩碗麵十醉雞十菜十兩杯飲品都係七十元.一碗豬腸麵中辣十冬檸茶.豬腸好林,冇臭味,麵質有彈性,可選大中小辣,好味.一碗辣雞排骨米線十冬檸茶.辣雞唔太辣,排骨入味,米線好滑,正.其實一人一碗麵加飲品已經好飽,但套餐真係好抵,尚有A,B,C,D,E餐選擇(晚上六点後供應),大家不防一試.